ماثيو شنودة هو كاتب ومحاضر وقصائده وكتاباته ظهرت فى الكتير من الصحف والمجلات والبرامج الإذاعية والمختارات. وتم ترشيحه مرتين لجائزة (بوشكارت)، وقد تم دعم عمله من قبل مجلس الفنون في كاليفورنيا ومؤسسة لانان وغيرها.

اتسمت المدينه القطائع عشان ابن طولون قطعها و قسمها على العسكر و بقت كل "" قطيعه "" متسميه على اسم اللى ساكنينها ، فكانت فيه "" قطيعة النوبه "" و "" قطيعة السودان "" و "" قطيعة الروم "" و غيرها. القواد و الامرا بنو قصور و اتعمرت المدينه و اتوسعت لغاية ما بقت متصله بالفسطاط، و اتعملت فيها سكك و زقايق و اتبنت فيها حمامات و افران و طواحين و اسواق بأسامى مميزه زى سوق العيارين و ده كان للعطارين و البزازين ، و سوق القامين و ده كان للجزارين و البقالين و الشوايين ، و سوق الطباخين و ده كان للصرافه و الحلوانيه و الخبازين.

جاكوب فريدريك ايرهارت (1742 - 1795) (بالالمانى:Jakob Friedrich Ehrhart) كان عالم نبات (بوتانيا) المانى اتتلمذ على ايد كارل لينيه فى جامعة اوبسالا فى السويد و لما رجع المانيا اتعين مدير الجنينه النباتيه فى هانوفر. ايرهارت كان ليه دور كبير فى تسمية عدد كبير من النباتات و هو اول واحد يستخدم مصطلع تحت-النوع (Subspecies) و دا درجه من درجات التصنيف البيولوجى للكائنات الحيه بيكون الاختلاف اللى بينهم اقل من انهم يتصنفو لانواع منفصله.

ام يونا (I'm Yoon'ah) مغنيه كوريه جنوبيه اتولدت ف (30 مايو 1990 (1990-05-30) ف مدينه سول، كمان هى ممثله وراقصه بارعه وليها اسم تانى (يونا). هى دلوقتى ف الجروب الغنائى (غيرلز جينيريشن) وبتغنى كى بوب.

موجود فى غرب العاصمة السعودية الرياض، فى حى الملز، وده بيتحوى على ملعب كرة القدم اللى بتقام يا طويل العمر ديماً فيه بطولة الدورى السعودى لدرجات الممتازة والأولى والتانية، وبياخد حوالى 30،000 متفرج، وكان اسم الملعب القديم (ملعب رعاية الشباب بالملز)، وهو ملعب رئيسى فى تاريخ الكرة السعودية قبل مايظهر استاد الملك فهد الدولى فى التمانينيات.

بعد أن احترق مبنى دار الاوبرا الخديويه فى 28 اكتوبر 1971 بقيت مصر بلا دار اوبرا، لكن بعد سبعتاشر سنه فى ابريل 1983 وقت زيارة رئيس مصر حسنى مبارك لليابان قررت الحكومه اليابانيه اهداء مصر مركز ثقافى تعليمى لتوثيق العلاقات الوديه بين مصر و اليابان و كلفت شركة نيكن سيكى (Nikken Sekkei) الاستشاريه بتصميم المبنى و الاشراف على تنفيذه، و فى اغسطس 1983 عملت وكالة جايكا اليابانيه مباحثات مع مجموعة عمل مصريه كونها وزير الثقافه المصرى وقتها عبد الحميد رضوان لتنفيذ المشروع.

1 اغسطس : 2000 من الشباب و الناشطين بيحضروا افطار جماعى فى رمضان بعد ما دعتهم السيدة ليلى مرزوق - والدة خالد- و بعدين صلوا التراويح و نظموا وقفة احتجاجية , الامن كان موجود من الاول و حصار الوقفة و حصل اعتدئات على الناشطين.

اتولد احمد فرغلى فى عيلة تجار ميسوره من مدينة ابو تيج فى صعيد مصر كانت استقرت فى مدينة اسكندريه. اخد تعليمه الابتدائى فى مدرسة الجيزويت الفرنساويه فى اسكندريه و بعدها دخل فيكتوريا كوليج و بعدها سافر انجلترا و دخل مدرسة لندن للدراسات الاقتصاديه ، لكن اضطر يرجع مصر بسبب عيا ابوه و مسك شغله و اسس مزرعة مواشى جنب المنصوره لغاية ما استدعاه ابوه فساب شغل المزرعه و ابتدا يحول مجال تجارته لتصدير القطن و دى اياميها كانت شغلانه بيحتكرها الاجانب بس و مفيهاش مصريين و خسر فى اول صفقة تصدير عملها لكن اتعلم من خسارته و بقى يصدر حوالى 0.25% من اجمالى القطن اللى بيتصدر من مصر ، لكن شويه شويه ابتدى تصديره يزيد لغاية مافى ظرف عشر سنين بقى بيصدر 15% من قطن مصر و بكده بقى اكبر مصدر للقطن المصرى.